gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4566, del 14-08-2003 (2003/9084)

RESOLUCIÓ de 24 d'abril de 2003, de la Conselleria d'Economia, Hisenda i Ocupació, per la qual s'autoritza determinada generació de crèdit per import de 10.692.664,54 euros en els capítols II, IV i VII de diversos programes pressupostaris de la Conselleria de Sanitat. Exp. 10.015/03-086.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9084


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 24 d'abril de 2003, de la Conselleria d'Economia, Hisenda i Ocupació, per la qual s'autoritza determinada generació de crèdit per import de 72.157.786,54 euros en els capítols II, IV i VII de diversos programes pressupostaris de la Conselleria de Sanitat. Exp. 10.015/03-086. [2003/9084]
  
La concessió de la gestió del servici públic de l'atenció sanitària integral en l'Àrea de Salut 10 de la Comunitat Valenciana comporta el pagament per part de l'adjudicatari d'un import de 73.264.197,00 euros en concepte d'aportació inicial extraordinària, que es correspon amb l'import de les inversions realitzades en eixa àrea de salut.
  
Tenint en compte això i considerant l'existència d'obligacions adquirides com cal, així com la necessitat de dur a terme determinades despeses de caràcter ineludible, s'estima procedent generar crèdit per import de 64.950.150,54 euros en els capítols II, IV i VII de diversos programes pressupostaris de la Conselleria de Sanitat.
  
En conseqüència, i en virtut del que disposen els articles 18 i 20 de la Llei 12/2002 de Pressupostos de la Generalitat Valenciana per a l'exercici 2003, resolc
  
Primer
  
S'autoritza l'increment del pressupost d'ingressos en l'aplicació pressupostària 550.00 "Ingressos patrimonials. De concessions administratives" per import de 83.025.011,54 euros.
  
Segon
  
S'autoritza l'increment del pressupost de despeses per un import global de 13.418.623,54 euros segons el detall següent per aplicacions pressupostàries:
  
Aplicació Import
  
46.00.916.10.1 54.150.902,49
  
78.47.520.94.5 1.318.195,08
  
27.02.827.89.5 28.485,97
  
Total 62.950.718,54
  
Tercer
  
S'autoritza la modificació de l'annex de transferències corrents i de capital del programa pressupostari 413.10, Salut, en les línies de subvenció i pels imports que a continuació s'indiquen:
  
València, 24 d'abril de 2003.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4578, del 02-09-2003 (2003/9585)

Informació pública del projecte de reparcel·lació de la unitat d'execució única del pla parcial sector G.
---------------------------------------------------------------------------------------------------------

### Dades del document

Número de DOGV
:   4578

Data del DOGV
:   02-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9585


Organisme emissor
:   Ajuntament de Mutxamel

Tipus de document
:   Anunci

Informació pública del projecte de reparcel·lació de la unitat d'execució única del pla parcial sector G. [2003/M9585]
  
Que la Comissió de Govern, en sessió celebrada el 21 de juliol de 2003, va acordar exposar al públic per termini de 20 dies el projecte de reparcel·lació de la unitat d'execució única del pla parcial sector G, presentat per la mercantil Torre 2000, Viviendas y Urbanizaciones, SL, adjudicatària de les obres d'urbanització.
  
Cosa que es fa pública perquè en prengueu coneixement, i es fa saber que durant el termini abans mencionat, l'expedient estarà depositat en el Negociat d'Urbanisme d'este Ajuntament per a consultar-lo i es podran formular les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 4588, del 16-09-2003 (2003/10050)

Informació pública de la sol·licitud d'autorització ambiental integrada d'una indústria ceràmica a Sant Joan de Moró.
---------------------------------------------------------------------------------------------------------------------

### Dades del document

Número de DOGV
:   4588

Data del DOGV
:   16-09-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/10247


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una indústria ceràmica a Sant Joan de Moró. [2003/10867]
  
De conformitat amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, se sotmet a informació pública l'expedient número 12/03 IPPC, seguit a instància de Cerámica Saloni, SA, amb CIF A-12014577 i domicili a la carretera de l'Alcora, km. 17 de Sant Joan de Moró (Castelló), que té per objecte l'atorgament de l'autorització ambiental integrada d'una indústria ceràmica.
  
- Peticionari: Cerámica Saloni, SA.
  
- Emplaçament: ctra. de l'Alcora, km. 17, Sant Joan de Moró.
  
- Projecte: autorització ambiental integrada d'una indústria de paviment i revestiment ceràmic.
  
- Capacitat de producció: 60.301.570 m²/any de paviment i revestiment i 277.000 m²/any de peces especials.
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.
  
Durant aquest termini els interessats podran examinar els projectes presentats en el Servei de Programació i Comunicació Ambiental de la Conselleria de Territori i Habitatge, carrer de Francesc Cubells, 7, de València i a l'Ajuntament de Sant Joan de Moró (Castelló), on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4582, del 08-09-2003 (2003/9787)

DECRET 158/2003, de 5 de setembre, del Consell de la Generalitat, pel qual nomena el president del Consell Social de la Universitat Jaume I de Castelló.
--------------------------------------------------------------------------------------------------------------------------------------------------------

### Dades del document

Número de DOGV
:   4582

Data del DOGV
:   08-09-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9787


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Consell Social d'Universitats
    * Conselleria Cultura, Educació i Esport
    * Universitat Jaume I

DECRET 158/2003, de 5 de setembre, del Consell de la Generalitat, pel qual nomena el president del Consell Social de la Universitat Jaume I de Castelló. [2003/F9787]
  
En virtut del que es disposa en l'apartat 3 de l'article 14 de la Llei Orgànica 6/2001, de 21 de desembre, d'Universitats, i en l'apartat 2 de l'article 5 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, a proposta del conseller de Cultura, Educació i Esport i prèvia deliberació del Consell de la Generalitat, en la reunió del dia 5 de setembre de 2003,
  
DECRETE
  
Article únic
  
Nomenar Rafael Benavent Adrián com a president del Consell Social de la Universitat Jaume I de Castelló.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS
Diari Oficial de la Generalitat Valenciana


Sumari del DOGV 4555, del 30-07-2003 (2003/8386)

Actuacions de divorci número 312/2002. Cèdula de notificació.
-------------------------------------------------------------

### Dades del document

Número de DOGV
:   4555

Data del DOGV
:   30-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8386


Organisme emissor
:   Jutjat de Primera Instància Número 3 de Mislata

Tipus de document
:   Anunci

Actuacions de divorci número 312/2002. Cèdula de notificació. [2003/Q8386]
  
María del Carmen López Carbonell, jutgessa del Jutjat de Primera Instància número 3 de Mislata, mitjançant este edicte faig saber:
  
Que en este jutjat se seguixen actuacions de divorci número 312/2002, en les quals es va dictar sentència, que té l'encapçalament i la part dispositiva següents:
  
«Mislata, 23 de maig de 2003
  
María Magdalena Gual Martínez ha vist les presents actuacions de juí de divorci 312/2002, promogudes per Nirmal Singh contra Andrea Sabines Brassat, declarat en rebel·lia.
  
Decisió
  
Estimar la demanda formulada per Nirmal Singh contra Andrea Sabines Brassat, i declarar la dissolució del matrimoni dels cònjuges esmentats per divorci, amb tots els efectes legals inherents a esta declaració, sense fer cap declaració sobre les costes causades.
  
Esta sentència no és ferma i contra la qual s'hi pot interposar un recurs d'apel·lació en els terminis amb els requisits establits en la Llei d'Enjudiciament Civil.
  
Esta és la meua sentència, que acorde, mane i firme».
  
Atés que s'ha acordat mitjançant la resolució de data de hui notificar la sentència dictada en les presents actuacions a la demandada rebel, Andrea Sabines Brassat.
  
Este edicte val de cèdula de notificació als demandats.
Diari Oficial de la Generalitat Valenciana


Sumari del DOGV 4514, del 04-06-2003 (2003/6152)

Notificació a Ángel Domínguez Herrera. Expedient número 11/2003.
----------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6152


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Ángel Domínguez Herrera. Expedient número 11/2003. [2003/F6152]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant el present edicte es notifica als interessats que a continuació s'expressen les provisions d'incoació d'expedient i plec de càrrecs, dictats per l'instructor del respectiu expedient de sanció.
  
Expedient número 11/2003. Interessat-expedientat: Ángel Domínguez Herrera, DNI 93474606. Provisió d'incoació d'expedient i plec de càrrecs de data 3 d'abril de 2003, per l'organització i pràctica del joc del triler en els llocs i en les dates que a continuació s'exposen i tindre este joc el caràcter de prohibit ja que no es troba inclòs en el Catàleg de Jocs i Apostes Autoritzats de la Comunitat Valenciana.
  
Data Lloc
  
04.11.2002 c/ Xàtiva, València
  
L'últim domicili conegut és el de l'avinguda de la Malva-rosa de Torrent (València).
  
Cosa que es comunica als interessats als efectes oportuns i prevists en l'article 135 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, a fi que en el termini de 10 dies hàbils puguen al·legar en la seua defensa el que estimen oportú, d'acord amb l'article 30 de la Llei 4/1988, de 3 de juny, de la Generalitat Valenciana, del Joc en la Comunitat Valenciana.
  
Els fets detallats poden ser constitutius d'infraccions tipificades en els articles 23 a 25 de l'esmentada Llei 4/1988, de 3 de juny, i els podran correspondre les sancions establides en els articles 27 i 28 del text legal esmentat, i correspon imposar la sanció al conseller d'Economia, Hisenda i Ocupació, d'acord amb el que disposa l'article 27 mencionat.
  
I perquè servisca de notificació als interessats consignats anteriorment, s'expedeix el present edicte.
Diari Oficial de la Generalitat Valenciana


Sumari del DOGV 4450, del 28-02-2003 (2003/2242)

Rectificació de la informació pública del pla especial d'infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet.
------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2242


Organisme emissor
:   Ajuntament de Xàtiva

Tipus de document
:   Anunci

Rectificació de la informació pública del pla especial d'infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet. [2003/Q2242]
  
A l'anunci publicat en el Diari Oficial de la Generalitat Valenciana número 4.431, de 3 de febrer de 2003, sobre informació pública del pla especial d'infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet, s'ha detectat una errada material en la transcripció del penúltim paràgraf, línia onzena, pel que fa al termini d'exposició, en què cal rectificar el que es diu tot seguit:
  
On diu: «De conformitat amb el que es disposa en l'article 166 i 168 del Decret 201/1998..., en què s'escurcen els terminis d'acord amb l'article 166 del reglament esmentat, per la qual cosa s'exposarà al públic durant 20 dies, i s'exhibirà la documentació completa...».
  
Ha de dir: «De conformitat amb el que es disposa en l'article 166 i 168 del Decret 201/1998..., en què s'escurcen els terminis d'acord amb l'article 166 del reglament esmentat, per la qual cosa s'exposarà al públic durant un mes, i s'exhibirà la documentació completa...».
  
A l'efecte de còmput de terminis, es prendrà com a data d'inici el dia de la publicació del present anunci de rectificació.
Diari Oficial de la Generalitat Valenciana


Sumari del DOGV 4461, del 17-03-2003 (2003/3081)

RESOLUCIÓ de 5 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de Losa del Obispo (València).
--------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3081


Data del document
:   05-02-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Losa del Obispo
    * heràldica
    * bandera
    * municipi
    * administració local

RESOLUCIÓ de 5 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de Losa del Obispo (València). [2003/3081]
  
L'Ajuntament de Losa del Obispo ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Losa del Obispo que quedarà organitzat de la següent manera:
  
«Escut quadrilong de punta redona. Partit.
  
Al primer quarter, en camp d'argent dues fletxes d'atzur. posades en aspa.
  
Al segon quarter, en camp de púrpura, una mitra d'or.
  
Al timbre, corona reial oberta.»
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 5 de febrer de 2003.- El conseller de Justícia i Administracions Públiques: Carlos González Cepeda.
Diari Oficial de la Generalitat Valenciana


Sumari del DOGV 4438, del 12-02-2003 (2003/1154)

Notificació dels actes administratius: Inici d'expedient de revocació EAUTOE/2001/3657/46, a Inmaculada Montagut Gregori, i un altre; Resolució denegatòria de l'expedient EAUTOE/2002/3063/46, a Salvador Peña Leal i altres; resolució de revocació de l'expedient EAUTOE/1999/1290/46, a Josefina Moya Martínez, i altres; resolució favorable de l'expedient EAUTOC/2002/9/46, a Juan José Galiano Cuenca i altres; resolució d'arxivament de l'expedient, EAUTOE/2002/1950/46, a Francisco Eduardo Tello Grau, i altres; i acceptació de desistiment de l'expedient EAUTOE/2002/2348/46, a Marta Padilla Macías.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1154


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació dels actes administratius: Inici d'expedient de revocació EAUTOE/2001/3657/46, a Inmaculada Montagut Gregori, i un altre; Resolució denegatòria de l'expedient EAUTOE/2002/3063/46, a Salvador Peña Leal i altres; resolució de revocació de l'expedient EAUTOE/1999/1290/46, a Josefina Moya Martínez, i altres; resolució favorable de l'expedient EAUTOC/2002/9/46, a Juan José Galiano Cuenca i altres; resolució d'arxivament de l'expedient, EAUTOE/2002/1950/46, a Francisco Eduardo Tello Grau, i altres; i acceptació de desistiment de l'expedient EAUTOE/2002/2348/46, a Marta Padilla Macías. [2003/X1154]
  
Per no haver pogut practicar la notificació de forma personal i directa als interessats, de l'acte administratiu que a continuació s'indica, se'n publica un extracte en el Diari Oficial de la Generalitat Valenciana, de conformitat amb el que disposa l'article 61 de la Llei 30/1992, de Règim Jurídic de les Administracions Publiques i del Procediment Administratiu Comú, en relació amb l'article 59.4 del mateix text legal.
  
Perquè l'interessat puga tenir coneixement íntegre de l'acte i en quede constància, podrà comparéixer en el termini de 10 dies des de la publicació del present anunci en el DOGV, a la Direcció Territorial d'Ocupació del SERVEF, situada a l'av. Baró de Càrcer 36, 4ª planta, de dilluns a divendres, de 9.00 A 14.00 hores.
Diari Oficial de la Generalitat Valenciana


Sumari del DOGV 4506, del 23-05-2003 (2003/5811)

Notificació de l'acord d'iniciació de l'expedient LL-3/03, d'anul·lació de l'autorització sanitària per cessament de l'activitat.
---------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5811


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient LL-3/03, d'anul·lació de l'autorització sanitària per cessament de l'activitat. [2003/5811]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 0495, de data 06.09.2002, formalitzada a l'establiment de menjador col·lectiu propietat de Servicios Hosteleros Vilamarxant, SA, situat a la carretera de Pedralba, 38, de la localitat de Vilamarxant, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número LL-3/03, d'anul·lació de l'autorització sanitària de l'establiment adés esmentat amb número CC 14259/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 829492735, o a la direcció territorial situada a la mateixa adreça.»